पाएं अपने शहर की ताज़ा ख़बरें और फ्री ई-पेपरडाउनलोड करें
भिंड/ भोपाल । मदद करने के नाम पर ननद बनकर अस्पताल पहुंची एक महिला नवजात बच्चे को चुराकर गायब हो गई। महिला की यह करतूत सीसीटीवी फुटेज में कैद हो गई है। शनिवार की दोपहर ढाई बजे यह महिला भिंड के जिला अस्पताल में नवजात बच्चे को डिलीवरी रूम में स्टाफ की आंखों के सामने से ही लेकर चली गई।
डिलीवरी रूम में महिला ने नर्सों को प्रसूता की ननद बताकर नवजात बच्चा गोद में लिया और उसकी साफ-सफाई में मदद की। इसके बाद बच्चे के पिता को बुलाने के बहाने बाहर निकली और बच्चा लेकर गायब हो गई। बच्चा गायब होने से अस्पताल में हड़कंप मच गया। सीसीटीवी फुटेज के आधार पर पुलिस व अस्पताल प्रबंधन उसकी तलाश कर रहे हैं।
मेहगांव के इस्लाम पुरा निवासी मुख्त्यार खान ने गर्भवती पत्नी शकीला को शनिवार को ही भर्ती कराया था। शकीला ने लड़के को जन्म दिया। इसी दौरान काली साड़ी पहने एक महिला मदद के लिए आगे आई। उसने डिलीवरी रूम में नर्सों को खुद का परिचय प्रसूता की ननद कविता के रूप में दिया। महिला के पति मुख्त्यार के मुताबिक डिलीवरी रूम में जब तक उसकी पत्नी व नवजात रहा, महिला वहीं खड़ी रही।
मामला पुलिस को सौंपा
नवजात बच्चे को एक महिला ले गई है। सीसीटीवी फुटेज में महिला की रिकार्डिंग है। हमने मामला पुलिस के सुपुर्द कर दिया है। -डा एनसी गुप्ता, सिविल सर्जन, जिला अस्पताल भिंड
महिला को पकड़ लेंगे
सीसीटीवी फुटेज से महिला का फोटो लिया है। पुलिस महिला की तलाश कर रही है, हम जल्द उस महिला को हिरासत में ले लेंगे। -राघवेंद्र तोमर, टीआई, कोतवाली भिंड
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn